184 Inuidia

Secundum doctores inuidia est dolor seu tristicia de alieno bono. Vnde dicitur inuidia quasi non vidia a non videndo quia vix uult videre bonum alterius. Sed hoc potest contingere multis modis uel ex hoc quod quis timet sibi uel suis nocumentis si alius prosperetur. Et sic non est peccatum secundum Gregorium, *Moralia* 22, uel quia deest sibi hoc quod alius habet et sic potest esse zelus uel quia dolet quod alius excellit eum in bonis nature, gracie, fame. Peccat cum sit hoc contra caritatem.

Nascitur autem ex multis et primo ex superbia quia secundum Augustinum, *Verbum Domini*, superbus non potest esse, ideo inuidus.

Item, nascitur ex opulencia. Vnde Augustinus, *Super Joannem,* homilia 32, tolle inuidiam et tuum est quod habeo et mecum est quod habes. Liuor separat, caritas iungit.

Item, inuidia oritur ex estimata alterius excellencia. Vnde Seneca, tercio libro *De ira*, nulli aliena respicienti placebunt sua. De hoc dicit Ovidius, *De arte amandi* versus:

¶ Fertilior seges est alienis semper in agris. Vicinumque pecus grandis uber habet.

¶ Et est multum difficile cauere inuidiam passiue, sicut dicit Valerius, libro 4, c. 6, nulla est causa modesta felicitas que malignitatis dentes vitare possit. Nam in Christo curanti Judei inuiderunt, Matt. 27[:18]: Sciens autem Pilatus *quod per invidiam tradidissent eum*. In hac materia ferunt Socrates respondisse Platoni dicipulo suo de inuidia condiscipulorum conquerenti, “Si uis,” inquit, “inuidia aliorum omnino carere esto miser et interfites et nullus tibi inuidebit.”

¶ Quapropter dicit Ysidorus, *De summo bono* liber 3 c. 25, quod miseria caret inuidia, sed inter hec notandum est quod inuidus multum confert inuidioso. Nam in hoc excitat eum ad virtutis exercicium sicut aqua superiecta calci vine excitat in eo calorem, sic et Jacob qui in baculo suo transierat Jordanem nequaquam tamen duabus turmis redisset nisi eum fraterna inuidia exagitasset Gen. 32[:11]. Nec Joseph in Egipto prefuisset nisi eum fraterna inuidia vendisset, Gen. 37[:27]. Vnde circa materiam istam est sciendum cum exillacione injurie tria soleant oriri circa ipsum injuriatum, scilicet rancor in corde, probrum in ore, effectus odii in opere quod fit dupliciter uel per subtractionem boni uel per illacionem mali, set nichil istorum debet admitti nisi ipse iniurians sit hostis ecclesie uel rei publice, quia quanto plus talis prosperatur plus leditur ecclesiam. Vnde Gregorius in *Moralia,* mali non sunt concordatidi ne per hoc magis incorrigibiles fiant quanto fuerunt vnanimiores. Vnde Gregorius, *Moralia* 23, sicut noxium solet esse si vnitas desit bonis, ita perniciosum est si non desit malis. Vnde et Paulus hanc vnitatem dimisit stans in medio Saduceorum et Phariseorum loquens de resurrectione mortuorum, [Act. 23:6-7]. Set non debet quis dolere de bone spirituali et inimici, nec subtrahere bonum quod est vite aut anime materiam.

Item, nota quod magna est dampnositas mundi. Nam cum inuidia sit sui ipsius supplicium, priuat se bonis propriis et alienis. Nam secundum Gregorium libro secundo *Pastoralis,* nostra sunt illa que etsi imitare non possumus, in aliis tamen amamus et econtra que non diligimus amittimus.

¶ Item sicut diligentibus Deum omnia cooperantur in bonum, ita mundus omnia cooperantur in malum, quia de bonis aliorum torquentur et sic trans quantum in se est, conuertit aurum in cupru, geminam /f. 53va/ in lutum, granum in paleam, vinum in aquam, mel in fel, rosam in stampnum, nectar in venenum. Propter hoc dixit Seneca: Vtinam inuidi in cunctis vrbibus oculos et aures possent habere ut sic de omnium profectibus torquerentur.

Secundo magna est inuidentis iniquitas quia cum nulla bestia armetur impare sui generis, homo tamen gratis in hominem mouetur.

Item ceteri viciosi et gulosi lubrisi expletis illecebris quiescint, sed mundus non.

¶ Item cetera vicia aliquam causam habent sue impulsionis, sed inuidia nullam.

Item secundum Augustinum, cum Deus sit tam bonus, sed inuidia nullam.

Item secundum quod nouit de malis nostris bonum elicere.

¶ Item magna est fatuitas mundi quia uult seipsum perimere ad hoc quod asinus proximi sui perimatur. Et vult vnum oculum sibi erui ut oculos vicini eruatur. Vnde Christomus *Super Mattheum*, sicut columpna aliquota accepto pondere magis obliquatur et inclinatur, sic cor peruersum audiendo et videndo bona alterius non confirmatur sed magis ad inuidiam excitatur. Sic sacerdotes contra Christum cum audirent pueros preconizare.

¶ Exemplum ad hoc quando duo pueri volunt commensurare suam altitudinem qui maior est, vniformiter se habent, sed quod minor est nititur extendere suam quantitatem, sic quidam alios dampnant ut illis maiores videantur.

Item, quia inuidia est tristicia de aliena felicitate ideo est sicut vermis in ligno, sicut rubigo in ferre, sicut tinea in vestimento que omnia rodunt propter substanciam priusquam alia et sibimetipsis plus nocent.

Item, inuidus assimilatur leproso qui vellet quod nullus esset sanus et assimulatur Jude qui indignatur de effusione vnguenti, id est, de bono odore fraterne fame.

¶ Item, inuidus dissimilis est omni creature quia creature communicant bona sua, inuidus non, immo proposse annullat aliena.

¶ Item, omnia singula vicia opponuntur alicui virtuti ut superbia humilitati, luxuria castitati, et sic de ceteris, sed inuidia opponitur omni bono. Ideo vocatur *fera pessima*, Gen. 37[:20]. Non igitur mirum si inuidia faciat hominem infelicem cum de profectu deficiat, de uita moriatur.

¶ Item, inuidus comperatur linxi quia abscondit vrinam suam sub arena ne ligurius lapis nascatur ex ea ad profectum hominum, sed cum ibi cicius congelatur in lapidem secundum Plinium,[[1]](#endnote-1) libro 8 c. 29. Et secundum Ysidorum, *Etymologiarum*, libro 12. Vnde poeta: Invidus alterius rebus marcessit opimis, et videt alterius prospera cum lacrimis.

¶ Tanta enim est malicia in corde hominis quod radius ab oculo eius exiens bonum quod videt in altero inficit, Sap. 4[:12]: Festinacio *nugacitatis* *obscurat bona*. Et Eccli. 14[:8]: *Nequam est oculus* invidi. Nam sicut dicitur in *Policratico* liber 5 c. 14, in Ilirico qui est pars Grecie sunt quidam homines duplicem pupillam in oculo habentes qui si irascantur solo visu interimunt.

¶ Item, notandum quod quidam dixit se numquam tristatum fuisse nisi semel et hoc semel fuit semper et quidam alius dixit quod remisit sibi iniuriantibus cotidie ter in die mane propter missam, meridie propter mensam, sero propter dormitatem.

Item, quod dicitur Job 5[:2]: *Parvulum occidit invidia*. Racionem reddit Philosopher 2 *Rethorice* sue, quod paruuli reputant omnia que vident fore magna et ideo eis inuident.

¶ Item Saul inuidebat Dauid qui ei plus attribuebatur in choro psallancium, id est, 1 Reg. 16[:17]. Cum ergo suprafit amor proprie psallencie et inuidia sit odium felicitatis, aliene palam est quod inuidia nascitur ex superbia. Nam quisque amando propriam excellenciam uel paribus inuidet quia equantur sibi uel inferioribus ne equantur sibi uel superioribus quia eis non coequatur. Ideo Chrisostomus, homilia 27, *Super illud Matt*. 20[:13]: *Amice, non facio tibi injuriam*. Isti non inuidebant, quasi fraudati a mercede sua, sed quod alii magis quam merebantur acciperent. Hoc proprium est inuido. Quod quando aliquid alteri additur, sic dolet si sibi /f. 53vb/ fuerit abstractum. Utpote si inuidus viderit aliquem se ditiorem, putat se ex hoc pauper factum; et si alius sapiat, credit se ex hoc decipere. Vide ergo modo quoniam ex vana gloria surgit inuidia. Et iam dolet secundus, quod cupit primus esse, Eccle. 4[:4]: *Contemplatus sum omnes* langores, *et industrias* hominum *patere invidiæ proximi*. Ideo dicit Ysidorus in *Soliloquiis* suis, quod altera arbor forcius ventis agitatur. Vnde causa inuidie ex parte pacientis est bonum in aliquo genere boni uel nature uel fortune uel gracie.

¶ Nam diabolus videns genus humanum ordinatum ad magna inuidit ei, Sap. 2[:24]: *Invidia diaboli mors* intravit *in* orbis *terrarum*.

¶ Item, hoc vicium prohibet Apostolus, Gal. 5[:26]: *Non efficiamur inanis gloriæ provocantes, invicem invidentes*.

¶ Exemplum ad hoc corpus superius numquam eclipsat corpus inferius, sed non econtro, Joan. 3[:31]. Rachel infecunda, invidit sorori suæ fecunde, Gen. 30[:1]. Nullus proicit lapides ad salices infecundas, aut ad arborem sterilem, sed ad lignum fructiferum propter fructum eius. In salicibus suspendimus organa nostra, non in piris nec in corilo ne per inuidiam destruerentur, sic ad hominem infructuosum nullus proicit lapides detractionis sed ad homines virtuosos.

¶ Item, sicut est in superioribus quod corpus carens luce eclipsat corpus luminosum sic inter homines tenebrosus et viciosus nititur obscurare virtuosum.

¶ Item, inuidus proprie dicitur cecus quia sicut cecus male iudicat de coloribus, ac inuidus de virtutibus immo peius quia semper iudicat morarium. Vertit enim bonum in malum *et in electis* ponit *maculam,* sicut dicitur Eccli. 11[:33]. Si ieiunas, dicit te ypocritam, si comedis, voracem.[[2]](#endnote-2) Dicit te si rides,[[3]](#endnote-3) inquietum. Si taces, dicet te nescire loqui, si loqueris, dicet te garrulum. Si erogas, dicet te vane glorie cupidum, si non erogas, dicet te auarum. Si alii vituperant, ipse testis erit. Si laudent, ipse ponet obstaculum.

1. Plinium ] *add*. ~~hominum~~ F.128. [↑](#endnote-ref-1)
2. voracem ] *om*. F.128. [↑](#endnote-ref-2)
3. si rides ] *om*. F.128. [↑](#endnote-ref-3)